Քանի որ դատաքննության ողջ ընթացքում պաշտպանական կողմը առարկել էր այն փաստի դեմ, թե "քր.գործը հարուցվել է ոչ օրինական առիթի հիմքերով", երեկ մեղադրողը, հակադարձելով այս առարկությանը, ընդգծեց, որ քրեական գործը հարուցվել է օրինական հիմքով, քանի որ Քր.օր.-ի 180 հոդվածի համաձայն, "հանցագործության մասին հաղորդումների քննարկման կարգ" է սահմանված, եւ այս դեպքում անստորագիր նամակում նշված փաստերը 10-օրյա ժամկետում ստուգվել են, եւ որոշվել է քր.գործ հարուցել։ "Ենթադրենք ստացվել է, այսպես ասած, մի անստորագիր նամակ, ուր ասվում է, որ դատարանի պատի տակ մարդ են սպանել ու թաղել։ Պետք է ասենք՝ անստորագիր է, եւ չենք ստուգելո՞ւ", - զարմացած հարցրեց մեղադրողը, շեշտելով, որ այդ նամակը ստորագրություն ունի։